laion/Wikipedia-Exotic huggingface dataset:
বিশকেক প্রটোকল

বিশেকেক প্রোটোকল একটি অস্থায়ী যুদ্ধবিরতি চুক্তি, যা আর্মেনিয়ার প্রতিনিধি (পার্লামেন্টের স্পিকার বাবকেন আরার্কটসিয়ান), অস্বীকৃত নাগর্নো-কারাবাখ রিপাবলিক (পার্লামেন্টের স্পিকার কারেন বাবুরিয়ান), আজারবাইজান (প্রথম উপ-সংসদের স্পিকার আফিয়াদ্দিন জলিলভ) এবং রাশিয়া থেকে প্রতিনিধি (এস সি ই মিন্স্ক গ্রুপের ভ্লাদিমির কাজিমিরভ)দের মধ্যে ১৯৯৪ সালের ৫ই মে কিরগিজস্তানের রাজধানী বিশকেকে স্বাক্ষরিত হয়। বিশকেক, কির্গিজ প্রতিনিধি মেডেতখান শার্মকুলভ কর্তৃক প্রস্তাবিত হয়েছিল। যিনি সমন্বয়ক গ্রুপের প্রধান ছিলেন। নাগর্নো-কারাবাগ অঞ্চলের মারিয়েহামেন অঞ্চলে সংঘাতের পর এবং আর্মেনিয়া এবং আজারবাইজানের প্রতিনিধিদের মধ্যে প্রথম বৈঠকের পরপরই তিনি কিরগিজস্তানের বিশকেকে একটি আলোচনার প্রস্তাব দেন। আজারবাইজানীয় এবং আর্মেনিয়ান প্রতিনিধিদের মধ্যে আলোচনা কয়েক ঘণ্টা অব্যাহত ছিল। আজারবাইজান এর একজন প্রতিনিধি আফিয়াদ্দিন জালিলভ আলোচনাটিতে আর্মেনিয় প্রতিনিধি নিজামি বখমানভ এর অংশগ্রহণের বৈধতা নিয়ে প্রশ্ন তুলেছিলেন।কারণ তিনি বিতর্কিত কারাবাগ অঞ্চলে বাস করতো এবং সেখানের শুসা অঞ্চলের মেয়র ছিলেন। প্রোটোকল এবং এই বিষয়গুলি রাষ্ট্রপতি হায়দার আলিয়েভ এবং কাজিমিরভের মধ্যে আলোচনার বিষয় ছিল যেখানে প্রোটোকলটিতে নিজামি বখমানভের স্বাক্ষর অন্তর্ভুক্ত করার বিষয়ে একমত হয়েছিল। ভ্লাদিমির কাজিমিরভ তাঁর স্মৃতিচারণাগুলিতে নিম্নলিখিত কথাটি বলেছেন: আলীয়েভ রাজি হন। পৃষ্ঠার শেষে, দুটি পরিবর্তন রাশিয়ান ভাষায় একটি সুস্পষ্ট হাতের লেখায় লেখা হয়েছিল। নিজামি বখমানভের নাম খাতায় লেখা ছিল কিন্তু তারা তাকে স্বাক্ষরের জন্য বাকুতে খুঁজে পেল না। ৯ই মে, আমি মস্কোতে দুটি পরিবর্তন এবং বখমানভের নামসহ লেখাটির অনুলিপিটি নিয়েছিলাম, তবে সেটি তার স্বাক্ষর ছাড়াই। প্রোটোকল অনুযায়ী কার্যকরভাবে, প্রথম নাগর্নো-কারাবাখ যুদ্ধের সমাপ্তি হয়েছিল এবং বিষয়টি স্থিমিত হয়। এর পর থেকে বেশ কয়েকটি উপলক্ষে যুদ্ধবিরতি লঙ্ঘন করা হয়েছে, বিশেষত ২০০৮ এর সংঘর্ষ, ২০১৬ সালের সংঘর্ষ এবং ২০২০ সালের সংঘাতের সময়ে। "Бишкешский протокол"। vn.kazimirov.ru। সংগ্রহের তারিখ ২০২০-১০-০৮।  "www.vn.kazimirov.ru/x013.htm"। www.vn.kazimirov.ru। সংগ্রহের তারিখ ২০১৮-০১-৩০।  Waal, Thomas de (২০১৩-০৭-০৮)। Black Garden: Armenia and Azerbaijan Through Peace and War, 10th Year Anniversary Edition, Revised and Updated (ইংরেজি ভাষায়)। NYU Press। আইএসবিএন 9780814760321।  বিশেকেক প্রোটোকলের সম্পূর্ণ পাঠ্য[স্থায়ীভাবে অকার্যকর সংযোগ] ইংরেজিতে সরকারী সংস্করণ আর্মেনিয়া এবং আজারবাইজান এর মধ্যে সমস্ত শান্তি চুক্তির পাঠ্য
মুজিবনগর বিশ্ববিদ্যালয়

মুজিবনগর বিশ্ববিদ্যালয় হচ্ছে বাংলাদেশের একটি সরকারি বিশ্ববিদ্যালয়। বাংলাদেশ সরকারের শিক্ষা মন্ত্রণালয় ৯ ডিসেম্বর ২০২০ এ বিশ্ববিদ্যালয়টি মেহেরপুর সদরে স্থাপনের জন্য অনুমোদন প্রদান করে। ২০২৩ সালে ২ ফেব্রুয়ারি সংসদ মুজিবনগর বিশ্ববিদ্যালয়, মেহেরপুর বিলের অনুমোদন দেয়। এটি এখনো একাডেমিক কার্যক্রম শুরু করেনি। ২০২০ সালের ২৫শে জুন শিক্ষা মন্ত্রণালয় বিশ্ববিদ্যালয় মঞ্জুরি কমিশনের নিকট মেহেরপুর সদরে ‘মুজিবনগর বিশ্ববিদ্যালয়’ স্থাপনের বিষয়ে জরিপ প্রতিবেদন চায়। সেই সুপারিশের ভিত্তিতে মুজিবনগর বিশ্ববিদ্যালয় বিশ্ববিদ্যালয় অনুমোদন পায়। ২রা ফেব্রুয়ারি ২০২৩ মেহেরপুরে মুজিবনগর বিশ্ববিদ্যালয় স্থাপনের লক্ষ্যে আইন পাশ করেছে সংসদ। এটি মেহেরপুর বিশ্ববিদ্যালয় হিসেবে প্রতিষ্ঠার প্রস্তাব করা হলেও পরবর্তীতে বাংলাদেশের স্বাধীনতা যুদ্ধের সময় বাংলাদেশের অস্থায়ী রাজধানীর সম্মানে এটিকে মুজিবনগর বিশ্ববিদ্যালয় হিসেবে প্রতিষ্ঠার প্রস্তাব করা হয়। ২০২৩ সালের ১৩ই নভেম্বর প্রফেসর রবিউল ইসলাম মুজিবনগর বিশ্ববিদ্যালয়ের প্রথম উপচার্য হিসেবে নিয়োগ প্রাপ্ত হন। এই বিশ্ববিদ্যালয়টি এখন প্রতিষ্ঠার প্রাথমিক পর্যায়ে রয়েছে। এই বিশ্ববিদ্যালয়টি এখন প্রতিষ্ঠার প্রাথমিক পর্যায়ে রয়েছে। ২০২৪-২৫ সেশন থেকে এর একাডেমিক কার্যক্রম শুরু করার পরিকল্পনা করা হয়েছে। নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন: অধ্যাপক ড. রবিউল ইসলাম (১৩ নভেম্বর ২০২৩-বর্তমান) "৫৫ পাবলিক বিশ্ববিদ্যালয় কে কত বাজেট পাচ্ছে"। thedailycampus.com। সংগ্রহের তারিখ ২০২৪-০৬-১৫।  "মুজিবনগর বিশ্ববিদ্যালয়ের প্রথম উপাচার্য রাবি অধ্যাপক রবিউল ইসলাম"। প্রতিদিনের বাংলাদেশ। ১৩ নভেম্বর ২০২৩। সংগ্রহের তারিখ ১৩ নভেম্বর ২০২৩।  "বঙ্গবন্ধুর নামে নারায়ণগঞ্জে পূর্ণাঙ্গ বিশ্ববিদ্যালয়"। দৈনিক নয়া দিগন্ত। ডিসেম্বর ২১, ২০২০। সংগ্রহের তারিখ ডিসেম্বর ২১, ২০২০।  "নাটোরে ড. ওয়াজেদ আলী কৃষি বিশ্ববিদ্যালয় স্থাপনের অনুমোদন"। বাংলানিউজ ২৪। ডিসেম্বর ২১, ২০২০। সংগ্রহের তারিখ ডিসেম্বর ২১, ২০২০।  "আরও ৩ পাবলিক বিশ্ববিদ্যালয় অনুমোদন"। ডেইলি ক্যাম্পাস। ডিসেম্বর ২১, ২০২০। সংগ্রহের তারিখ ডিসেম্বর ২১, ২০২০।  "আরও ৩ পাবলিক বিশ্ববিদ্যালয় স্থাপনে প্রধানমন্ত্রীর অনুমোদন"। দৈনিক শিক্ষা। ডিসেম্বর ২১, ২০২০। সংগ্রহের তারিখ ডিসেম্বর ২১, ২০২০।  "স্থাপিত হবে আরও ৫ সরকারি বিশ্ববিদ্যালয়"। বাংলাট্রিবিউন। ডিসেম্বর ২১, ২০২০। ৩ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০২০।  প্রতিবেদক, জ্যেষ্ঠ। "মেহেরপুর ও নওগাঁ বিশ্ববিদ্যালয় বিল সংসদে"। bdnews24। ২০২৩-০১-১১ তারিখে মূল থেকে আর্কাইভ করা। সংগ্রহের তারিখ ২০২৩-০১-১১।  Sun, Daily (২০২৩-১১-১৪)। "Prof Rabiul first VC of Mujibnagar University"। daily-sun (ইংরেজি ভাষায়)। সংগ্রহের তারিখ ২০২৪-০৬-১৬।  "মুজিবনগর বিশ্ববিদ্যালয়ের প্রথম উপাচার্য রাবি অধ্যাপক রবিউল"। জাগোনিউজ২৪.কম। ১৩ নভেম্বর ২০২৩। সংগ্রহের তারিখ ১৩ নভেম্বর ২০২৩।
কুড়িগ্রাম কৃষি বিশ্ববিদ্যালয়

কুড়িগ্রাম কৃষি বিশ্ববিদ্যালয় হচ্ছে বাংলাদেশের কুড়িগ্রামে অবস্থিত একটি সরকারি কৃষিবিষয়ক বিশ্ববিদ্যালয়। বাংলাদেশ সরকারের মন্ত্রিসভা বৈঠকে ২১ ডিসেম্বর ২০২০ এ বিশ্ববিদ্যালয় ‘কুড়িগ্রাম কৃষি বিশ্ববিদ্যালয় আইন, ২০২০’ এর খসড়া অনুমোদন হয়। ২০২১ সালের ২২শে সেপ্টেম্বর প্রতিষ্ঠিত হয় এবং ২০২৪-২৫ শিক্ষাবর্ষ থেকে অস্থায়ী ক্যাম্পাসে পাঠদান শুরু হয়। ২০১৫ সালের ১৫ অক্টোবর কুড়িগ্রাম সরকারি কলেজ মাঠে এক জনসভায় মাননীয় প্রধানমন্ত্রী শেখ হাসিনা মঙ্গা পীড়িত কুড়িগ্রাম জেলায় একটি বিশ্ববিদ্যালয়, বিশেষ শিল্পাঞ্চল ও নদী ড্রেজিং এর প্রতিশ্রুতি দেন।তারই প্রেক্ষাপটে উনার নিজস্ব চিন্তা থেকে একটি কৃষি বিশ্ববিদ্যালয় প্রতিষ্ঠার উদ্যোগ নেন। উচ্চ শিক্ষার বিভিন্ন ক্ষেত্রে বিভিন্ন বিষয়ে স্নাতক এবং স্নাতকোত্তর পর্যায়ে শিক্ষা, গবেষণা ও প্রশিক্ষণ এবং সম্প্রসারণ কার্যক্রমের অগ্রগতিকল্পে এবং এ বিশ্ববিদ্যালয়ের বিজনেস ইনকিউবেটরের মাধ্যমে দেশে-বিদেশে কৃষি খাতে নতুন নতুন উদ্যোক্তা সৃষ্টি, কর্মসংস্থান সম্প্রসারণ করে অর্থনৈতিক প্রবৃদ্ধির মাধ্যমে নির্ধারিত সময়ের মধ্যেই দেশকে উন্নত দেশে রূপান্তর করা এবং পার্শ্ববর্তী জেলা গাইবান্ধা, লালমনিরহাট, নীলফামারী এলাকার জমির জন্য গবেষণা ও কন্টাক্ট ফার্মিং এর জন্য এই বিশ্ববিদ্যালয়টি স্থাপন করা হয়। শিক্ষা মন্ত্রণালয় সংক্রান্ত সংসদীয় কমিটি ২৪ আগস্ট ২০২১ তারিখে বিলটি পরীক্ষা-নিরীক্ষা শেষ করে। ৩ সেপ্টেম্বর ২০২১ তারিখে কমিটির পক্ষে ফজলে হোসেন বাদশা সংসদে চূড়ান্ত বিল পেশ করেন। ১৫ সেপ্টেম্বর ২০২১ তারিখে সংসদে বিলটির বিষয়ে প্রয়োজনীয় আলোচনা শেষে শিক্ষামন্ত্রী দিপুমনি বিলটি সংসদে উত্থাপন করলে কণ্ঠ ভোটে পাস হয়। কুড়িগ্রাম সদর উপজেলার অব্যবহিত টেক্সটাইল মিল ক্যাম্পাসে অস্থায়ী ক্যাম্পাস স্থাপন করা হয়েছে। কুড়িগ্রাম সদর উপজেলার যতিনেরহাট নামক এলাকার নিকটবর্তী বেলগাছা ও মোগলবাসা ইউনিয়নের মধ্যবর্তী নালিয়া দোলায় বিশ্ববিদ্যালয়ের ক্যাম্পাস স্থাপনের জন্য স্থান নির্বাচন করা হয়েছে। ২০২২ সালের ২৬ এপ্রিল বাংলাদেশ কৃষি বিশ্ববিদ্যালয়ের ফসল উদ্ভিদ বিজ্ঞান বিভাগের অধ্যাপক এ কে এম জাকির হোসেন বিশ্ববিদ্যালয়টির প্রথম উপাচার্য হিসেবে নিয়োগ পান। নিম্নোক্ত ব্যক্তিবর্গ কুড়িগ্রাম কৃষি বিশ্ববিদ্যালয়ের উপাচার্য হিসেবে দায়িত্ব পালন করেন: এ কে এম জাকির হোসেন (৮ মে ২০২২ - বর্তমান) "৫৫ পাবলিক বিশ্ববিদ্যালয় কে কত বাজেট পাচ্ছে"। thedailycampus.com। সংগ্রহের তারিখ ২০২৪-০৬-১৫।  "কুড়িগ্রামে কৃষি বিশ্ববিদ্যালয় হচ্ছে"। বাংলানিউজ ২৪। ডিসেম্বর ২১, ২০২০। সংগ্রহের তারিখ ডিসেম্বর ২১, ২০২০।  "কুড়িগ্রামে নতুন কৃষি বিশ্ববিদ্যালয়"। বাংলাট্রিবিউন। ডিসেম্বর ২১, ২০২০। ২১ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ডিসেম্বর ২১, ২০২০।  "কুড়িগ্রামে হচ্ছে কৃষি বিশ্ববিদ্যালয়"। জাগোনিউজ ২৪। ডিসেম্বর ২১, ২০২০। সংগ্রহের তারিখ ডিসেম্বর ২১, ২০২০।  "At A Glance - Kurigram Agricultural University"। www.kuriau.edu.bd। সংগ্রহের তারিখ ২০২৪-০৬-১৬।  দাপ্তরিক ওয়েবসাইট
ঝুমকো জবা

ঝুমকো জবা,জবা ফুলের এক বিশেষ প্রজাতি।উষ্ণমণ্ডলীয় অঞ্চলে এদের পাওয়া যায়।সাধারণ জবার তুলনয় এরা আলাদা।দেখতে অনেকটা ঝুমকোর মতো। এটি একটি ঝোপালো গাছ।চিরসবুজ এবং বর্ষজীবী। সারা বছরই কমবেশি ফুল ফুটতে থাকে।ফুলের রং সাধারণ জবার মতোই লাল।তবে গোলাপি রং এরও হয়ে থাকে।পাপড়িতে খাঁজ রয়েছে।এর পাঁচটি পাপড়ি।পাপড়িগুলো উপরের দিকে বাঁকানো।বৃন্ত এবং যুক্ত গর্ভদন্ড সাধারণত সরু হয়।এবং দেখতে ঝুমকোর মতো হয়ে থাকে।তাই একে ঝুমকো জবা বলা হয়। বাগান সাজাতে এই ফুল চাষ করা হয়।গ্রীষ্মমণ্ডলীয় অঞ্চলের বাগানগুলোতে প্রায়ই এদের দেখা পাওয়া যায়। উইকিমিডিয়া কমন্সে ঝুমকো জবা সংক্রান্ত মিডিয়া রয়েছে। উইকিপ্রজাতিতেHibiscus schizopetalus সম্পর্কিত তথ্য। ""Hibiscus schizopetalus". Germplasm Resources Information Network (GRIN). Agricultural Research Service (ARS), United States Department of Agriculture (USDA). Retrieved 14 January 2018."।  "Huxley, A., ed. (1992). New RHS Dictionary of Gardening. Macmillan ISBN 0-333-47494-5"।  Keena, C., Yanker-Hansen, K., Marcos Capelini, M. (2002). “Marvellous mallows”. http://www.internationalhibiscussociety.org/hiv1n11-1.htm#1. Lowry, J.B. (1976). “Floral anthocyanins of some Malesian Hibiscus species”. Phytochemistry 15: 1395–1396. Ng, F.S.P. 2006. “Tropical Horticulture and Gardening”. Clearwater Publications, Kuala Lumpur, Malaysia. 361 pp
রিস ইয়ং

রিস অ্যালেন ইয়ং (ইংরেজি: Reece Young; জন্ম: ১৫ সেপ্টেম্বর, ১৯৭৯) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০১০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। নিউজিল্যান্ডের পক্ষে ২৫০তম খেলোয়াড় হিসেবে টেস্ট ক্রিকেটে অংশ নিয়েছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন রিস ইয়ং। দলে তিনি মূলতঃ উইকেট-রক্ষক হিসেবে খেলেছেন। এছাড়াও, ডানহাতে মাঝারিসারির ডানহাতি ব্যাটসম্যান হিসেবে খেলতেন। আগস্ট, ২০০৮ সালে নিউজিল্যান্ড এ দলের সদস্যরূপে অস্ট্রেলিয়া ও ভারত গমনের জন্যে মনোনীত হন। ২১ জানুয়ারি, ২০০৯ তারিখে নর্দার্ন ডিস্ট্রিক্টসের বিপক্ষে অকল্যান্ডের সদস্যরূপে নিজস্ব প্রথম একদিনের ক্রিকেটে ১০৯ রানের মনোজ্ঞ শতরান করেন। নিউজিল্যান্ড দলের পক্ষে খেলার আমন্ত্রণ পাবার পূর্বে কিছুকালের জন্যে যুক্তরাজ্যে পেশাদারী পর্যায়ে খেলেছেন। স্যাডলওয়ার্থ ও জেলা ক্রিকেট লীগে হেসাইড ক্রিকেট ক্লাবের পক্ষে খেলেন। এ দলে নিজেকে তুখোড় ব্যাটসম্যান ও চমৎকার উইকেট-রক্ষক হিসেবে পরিচিত করতে তুলতে সচেষ্ট হন। প্রথম একাদশে খেলার পাশাপাশি অনূর্ধ্ব-১৭, অনূর্ধ্ব-১৫, অনূর্ধ্ব-১৩, অনূর্ধ্ব-১১ ও অনূর্ধ্ব-৯ দলকে প্রশিক্ষণ দিতেন। এছাড়াও, তরুণ উইকেট-রক্ষকদের সাথে নিজেকে দক্ষ করতে তুলতেন। এ সময়ে সেখানে তিনি ক্লাবের অমূল্য সম্পদক ছিলেন। ১৯৯৮-৯৯ মৌসুম থেকে ২০১৩ সাল পর্যন্ত রিস ইয়ংয়ের প্রথম-শ্রেণীর খেলোয়াড়ী জীবন চলমান ছিল। ২০০০-০১ মৌসুমে প্রথমবারের মতো ব্যাটিংয়ের গুরুত্বতা তুলে ধরেন। সেন্ট্রাল ডিস্ট্রিক্টসের বিপক্ষে শতরান করেন। তবে, নিজস্ব দ্বিতীয় শতরানের জন্যে ২০০৮-০৯ মৌসুম পর্যন্ত অপেক্ষার প্রহর গুণতে হয়েছিল। ২০০৮-০৯ মৌসুমে বেশ সুন্দর ক্রীড়ানৈপুণ্য প্রদর্শন করেন। ৫০.৬৩ গড়ে ৫৫৭ রান তুলে অকল্যান্ডের শীর্ষস্থানীয় ব্যাটসম্যানের পরিণত হন। এছাড়াও, ২০১০-১১ ও ২০১১-১২ মৌসুমে ক্যান্টারবারির পক্ষে দুইটি মৌসুম অতিবাহিত করেন। এরপর, পুনরায় অকল্যান্ডে ফিরে আসেন। এক দশক অকল্যান্ডের পক্ষে ঘরোয়া ক্রিকেটে অংশ নেয়ার পর জাতীয় দল নির্বাচকমণ্ডলীর দৃষ্টি আকর্ষণে সক্ষম হন। নিউজিল্যান্ড এ দলের সাথে দূর্দান্ত ক্রীড়াশৈলী প্রদর্শনের কারণে ব্রেন্ডন ম্যাককুলামের সহকারী হিসেবে মনোনীত হন। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন রিস ইয়ং। ৭ জানুয়ারি, ২০১১ তারিখে হ্যামিল্টনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ ডিসেম্বর, ২০১১ তারিখে হোবার্টে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি। ২১ আগস্ট, ২০০৯ তারিখে শ্রীলঙ্কার বিপক্ষে টেস্ট খেলায় অংশগ্রহণের উদ্দেশ্যে তাকে নিউজিল্যান্ড ক্রিকেট দলের সদস্য করা হয়। এ পর্যায়ে নিয়মিত উইকেট-রক্ষক ব্রেন্ডন ম্যাককুলাম ও বিকল্প উইকেট-রক্ষক জেসি রাইডার - উভয়েই পেটের সমস্যায় আক্রান্ত হয়ে পড়েছিলেন। জানুয়ারি, ২০১১ সালে পাকিস্তানের বিপক্ষে নিজস্ব প্রথম টেস্টে অংশ নেন। এরফলে, নিজস্ব শততম প্রথম-শ্রেণীর ক্রিকেট খেলায় অংশ নেন তিনি। হোবার্টে সফরকারী অস্ট্রেলিয়ার বিপক্ষে সিরিজের শেষ টেস্টে অংশ নেন। জুলাই, ২০১৩ সালে ক্রিকেট খেলা থেকে অবসর গ্রহণ করেন। "Players and Officials - Reece Young"। ESPNcricinfo। সংগ্রহের তারিখ ১১ ডিসেম্বর ২০১১।  ক্রিস কাগেলিন আন্দ্রে অ্যাডামস নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে রিস ইয়ং (ইংরেজি) ক্রিকেটআর্কাইভে রিস ইয়ং (সদস্যতা প্রয়োজনীয়) (ইংরেজি)
বেনিন জাতীয় ফুটবল দল

বেনিন জাতীয় ফুটবল দল (ফরাসি: Équipe nationale de Football du Benin) হচ্ছে আন্তর্জাতিক ফুটবলে বেনিনের প্রতিনিধিত্বকারী পুরুষদের জাতীয় দল, যার সকল কার্যক্রম বেনিনের ফুটবলের সর্বোচ্চ নিয়ন্ত্রক সংস্থা বেনিন ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৯ সালের ৮ই নভেম্বর তারিখে, বেনিন প্রথমবারের মতো আন্তর্জাতিক খেলায় অংশগ্রহণ করেছে; দাওমেতে অনুষ্ঠিত উক্ত ম্যাচে বেনিন দাওমকে ১–০ গোলের ব্যবধানে পরাজিত করেছে। ২০,০০০ ধারণক্ষমতাবিশিষ্ট স্তাদ দে লামিতিতে লেস একুরোই নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেনিনের রাজধানী পোর্তো-নোভোয় অবস্থিত। বর্তমানে এই দলের ম্যানেজারের দায়িত্ব পালন করছেন মিশেল দুসুয়ে এবং অধিনায়কের দায়িত্ব পালন করছেন আক্রমণভাগের খেলোয়াড় স্তেফান সেসেনিয়ন। বেনিন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে বেনিন এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৯ আফ্রিকা কাপ অফ নেশন্সের কোয়ার্টার-ফাইনালে পৌঁছানো, যেখানে তারা সেনেগালের কাছে ১–০ গোলের ব্যবধানে পরাজিত হয়েছে। স্তেফান সেসেনিয়ন, খালিদ আদেনুন, রমুয়ালদ বোকো, রাজাক ওমোতোয়োসি এবং স্তেভ মুনির মতো খেলোয়াড়গণ বেনিনের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০০৯ সালের নভেম্বর মাসে প্রকাশিত র‌্যাঙ্কিংয়ে বেনিন তাদের ইতিহাসে সর্বপ্রথম সর্বোচ্চ অবস্থান (৫৯তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেনিনের সর্বোচ্চ অবস্থান হচ্ছে ৫৬তম (যা তারা ১৯৬৪ সালে অর্জন করেছিল) এবং সর্বনিম্ন অবস্থান হচ্ছে ১৬৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (ফরাসি) ফিফা-এ বেনিন জাতীয় ফুটবল দল ওয়েব্যাক মেশিনে আর্কাইভকৃত ১৪ মে ২০১৮ তারিখে (ইংরেজি) ক্যাফ-এ বেনিন জাতীয় ফুটবল দল (ইংরেজি)
উইন্ডওয়ার্ড আইল্যান্ডস ক্রিকেট দল

উইন্ডওয়ার্ড আইল্যান্ডস ক্রিকেট দল (ইংরেজি: Windward Islands cricket team) উইন্ডওয়ার্ড আইল্যান্ডস ক্রিকেট কন্ট্রোল বোর্ডের সদস্যভূক্ত দেশগুলোর প্রতিনিধিত্বকারী দল। নাগিকো রিজিওন্যাল সুপার৫০ প্রতিযোগিতাসহ ওয়েস্ট ইন্ডিজ প্রফেসনাল ক্রিকেট লীগে বিশেষ প্রাধিকারপ্রাপ্ত দল হিসেবে উইন্ডওয়ার্ড আইল্যান্ডস ভলক্যানোস নামে খেলছে। নিজস্ব দল রয়েছে এমন বার্বাডোস এবং ত্রিনিদাদ ও টোবাগো ব্যতীত ব্রিটিশ উইন্ডওয়ার্ড আইল্যান্ডস নামে পরিচিত অন্যান্য দ্বীপ এতে যুক্ত রয়েছে। এতে ডোমিনিকা অন্তর্ভুক্ত থাকলেও কৌশলগত কারণে লিওয়ার্ড আইল্যান্ডসের সাথে সম্পৃক্ত। ১৯৪০ সালে স্বাধীনতা লাভের পূর্ব-পর্যন্ত উইন্ডওয়ার্ড আইল্যান্ডস উপনিবেশের অংশ থাকলেও অদ্যাবধি একই ক্রিকেট সংস্থার আওতাধীন। ফলে, এতে ডোমিনিকা, গ্রেনাডা, সেন্ট লুসিয়া এবং সেন্ট ভিনসেন্ট ও গ্রেনাডাইন্স রয়েছে। দলটি ক্যারিবীয় দ্বীপপুঞ্জের আন্তঃআঞ্চলিক ক্রিকেট প্রতিযোগিতায় অংশ নিচ্ছে। তন্মধ্যে, রিজিওন্যাল ফোর ডে কম্পিটিশন, রিজিওন্যাল সুপার৫০ প্রতিযোগিতাসহ আন্তর্জাতিক ক্রিকেটে অংশ নেয়ার উদ্দেশ্যে ওয়েস্ট ইন্ডিজ ক্রিকেট দলে তাদের সেরা খেলোয়াড়দেরকে যুক্ত করছে। তাসত্ত্বেও, ১৯৯৮ সালে মালয়েশিয়ায় অনুষ্ঠিত কমনওয়েলথ গেমসে গ্রেনাডা স্বতন্ত্রভাবে অংশ নেয়। ওয়েস্ট ইন্ডিজের প্রথম-শ্রেণীর ক্রিকেটে অংশগ্রহণকারী ছয়টি দলের মধ্যে উইন্ডওয়ার্ড আইল্যান্ডস তুলনামূলকভাবে কম সফলতার স্বাক্ষর রেখেছে। প্রথম-শ্রেণীর শিরোপা বিজয়ে ব্যর্থ হয়েছে। ৩৭বার অংশ নিয়ে একদিনের শিরোপা বিজয় করেছে চারবার। ১৯৫৯-৬০ মৌসুমে সফররত ইংরেজ দলের বিপক্ষে দলটি প্রথমবারের মতো প্রথম-শ্রেণীর খেলায় অংশ নেয় ও দশ উইকেটে পরাজিত হয়। ১৯৮০-৮১ মৌসুমের পূর্ব-পর্যন্ত তারা মূলতঃ কম্বাইন্ড আইল্যান্ডসের অংশ হিসেবে খেলতো। তবে, ১৯৮১-৮২ মৌসুম থেকে পৃথকভাবে অংশ নিচ্ছে। রেড স্ট্রাইপ বোল একদিনের প্রতিযোগিতায় কয়েকবার উইন্ডওয়ার্ড থেকে দুইটি দল অংশ নিয়েছে। ২০০১-০২ মৌসুমে নর্দার্ন উইন্ডওয়ার্ড আইল্যান্ডস ও সাউদার্ন উইন্ডওয়ার্ড আইল্যান্ডস নামে খেলে। অপরদিকে, ২০০২-০৩ মৌসুমে সেন্ট ভিনসেন্ট ও গ্রেনাডাইন্স এবং উইন্ডওয়ার্ড আইল্যান্ডস বাদ-বাকী একাদশ অংশ নেয়। উইন্ডওয়ার্ড আইল্যান্ডসের প্রথিতযশা ক্রিকেটারদের তালিকা নিম্নরূপ: মাইক ফিন্ডলে উইনস্টন ডেভিস নিক্সন ম্যাকলিন ক্যামেরন কাফি ডেইটন বাটলার রল লুইস জুনিয়র মারে ডেভন স্মিথ আন্দ্রে ফ্লেচার ড্যারেন স্যামি জনসন চার্লস লকহার্ট সেবাস্টিয়ান আরভিন শিলিংফোর্ড শেন শিলিংফোর্ড অ্যাডাম স্যানফোর্ড ঘরোয়া একদিনের প্রতিযোগিতা (৪): ১৯৯৮-৯৯, ২০০০-০১, ২০১২-১৩, ২০১৭-১৮ নিম্নবর্ণিত মাঠে উইন্ডওয়ার্ড আইল্যান্ডস দল খেলছে: আর্নোস ভেল স্টেডিয়াম, কিংসটাউন, সেন্ট ভিনসেন্ট (২৯টি) কুইন্স পার্ক, গ্রেনাডা (২৫টি) মিন্ডু ফিলিপ পার্ক, সেন্ট লুসিয়া (২১টি) উইন্ডসর পার্ক, ডোমিনিকা (১৬টি) ড্যারেন স্যামি ক্রিকেট গ্রাউন্ড, গ্রোস আইলেট, সেন্ট লুসিয়া ২০০১ সালের পর থেকে মিন্ডু ফিলিপ পার্কে কোন প্রথম-শ্রেণীর ক্রিকেট খেলা আয়োজন করা হয়নি। এর পরিবর্তে গ্রোস আইলেটের বিউসেজাউর স্টেডিয়ামে (ড্যারেন স্যামি ক্রিকেট গ্রাউন্ড) তিন বছর ধরে চারটি খেলা অনুষ্ঠিত হয়েছে। "Jamaica Franchise at home against Leeward Islands Hurricanes"। ৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০২০।  Cricinfo CricketArchive Windward Islands Cricket – Info from West Indies Cricket Board ওয়েব্যাক মেশিনে আর্কাইভকৃত ১ আগস্ট ২০০৩ তারিখে
দাপুনিয়া ইউনিয়ন

দাপুনিয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা: দাপুনিয়া ইউনিয়ন, পাবনা সদর; (পাবনা জেলা) দাপুনিয়া ইউনিয়ন, ময়মনসিংহ সদর; (ময়মনসিংহ জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
শেখ হাসিনা মেডিকেল কলেজ

শেখ হাসিনা মেডিকেল কলেজ দ্বারা বোঝানো হতে পারে - শেখ হাসিনা মেডিকেল কলেজ, জামালপুর - ২০১৪ সালে প্রতিষ্ঠিত, বাংলাদেশের জামালপুর জেলায় অবস্থিত চিকিৎসা বিষয়ক উচ্চশিক্ষা দানকারী প্রতিষ্ঠান। শেখ হাসিনা মেডিকেল কলেজ, টাঙ্গাইল - ২০১৪ সালে প্রতিষ্ঠিত, বাংলাদেশের টাঙ্গাইল জেলায় অবস্থিত চিকিৎসা বিষয়ক উচ্চশিক্ষা দানকারী প্রতিষ্ঠান। শেখ হাসিনা মেডিকেল কলেজ, হবিগঞ্জ - ২০১৭ সালে প্রতিষ্ঠিত, বাংলাদেশের হবিগঞ্জ জেলায় অবস্থিত চিকিৎসা বিষয়ক উচ্চশিক্ষা দানকারী প্রতিষ্ঠান। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ঝাড়খণ্ডের প্রশাসনিক বিভাগ

ঝাড়খণ্ড পূর্ব ভারতে অবস্থিত একটি রাজ্য। রাজ্যটি প্রশাসনিকভাবে পাঁচটি বিভাগে বিভক্ত; এগুলি হল যথাক্রমে; উত্তর ছোটনাগপুর বিভাগ, কোলহান বিভাগ, দক্ষিণ ছোটনাগপুর বিভাগ, পালামৌ বিভাগ এবং সাঁওতাল পরগনা বিভাগ। ২০০০ খ্রিস্টাব্দের ১৫ ই নভেম্বর তারিখে বিহার পুনর্গঠন আইন পাস হলে পূর্বতন বিহার জেলার দক্ষিণাংশের থেকে ভারতের ২৮ তম অঙ্গরাজ্য হিসেবে আত্মপ্রকাশ করে ঝাড়খণ্ড রাজ্য। মূলত কোন উন্নত পরিকাঠামো এবং সামাজিক ন্যায় বিচারের কারণে এই রাজ্যটির জন্ম হয়েছিল। ১৯৪৭ খ্রিস্টাব্দে ভারতের স্বাধীনতা লাভের পূর্ব পর্যন্ত বর্তমান ঝাড়খণ্ড রাজ্যে একটি সম্পূর্ণ বিভাগ এবং একটি অসম্পূর্ণ বিভাগ ছিল। বর্তমান সাঁওতাল পরগনা বিভাগ সাঁওতাল পরগনা জেলা ছিল ভাগলপুর বিভাগের অন্তর্গত আবার বাকি অংশ ছিল ছোটনাগপুর বিভাগের অন্তর্গত। ১৯৫৬ খ্রিস্টাব্দে রাজ্য পুনর্গঠন আইনের মাধ্যমে ছোটনাগপুর বিভাগের মানভূম জেলার কিছু অংশ পশ্চিমবঙ্গ রাজ্যের সঙ্গে যুক্ত করা হয় ও উড়িষ্যা প্রদেশের সরাইকেল্লা ও খরসোয়া বিহারের ছোটনাগপুর বিভাগের সঙ্গে যুক্ত হয়। পরবর্তীকালে ছোটনাগপুর বিভাগ দ্বিখন্ডিত হয় উত্তর এবং দক্ষিণে বিভক্ত হয় এবং সাঁওতাল পরগনার একটি বিভাগে পরিণত হয়। আরো পরে নব্বইয়ের দশকে উত্তর ছোটনাগপুর বিভাগ থেকে তৈরি হয় পালামৌ বিভাগ এবং দক্ষিণ ছোটনাগপুর থেকে তৈরি হয় কোলহান‌ বিভাগ। ঝাড়খণ্ডের পার্শ্ববর্তী রাজ্যগুলি হল, উত্তরে বিহার, দক্ষিণে ওড়িশা, উত্তর পশ্চিমে উত্তরপ্রদেশ, পশ্চিমের ছত্তিশগড় এবং পূর্বে পশ্চিমবঙ্গ। "Jharkhand: An Overview" (পিডিএফ)। jharkhand.gov.in। ২০১৩-১০-০৬ তারিখে মূল (পিডিএফ) থেকে আর্কাইভ করা।  http://oaji.net/pdf.html%3Fn%3D2016/1115-1457102044.pdf&ved=2ahUKEwiz4J-p7d_tAhXIdisKHU2fDpYQFjAEegQIBxAB&usg=AOvVaw2evuvgs7HvCPM_nj_1AK3V "Reorganisation of states" (পিডিএফ)। Economic Weekly।
মুক্তাগাছা থানা

মুক্তাগাছা থানা বাংলাদেশের ময়মনসিংহ জেলার অন্তর্গত মুক্তাগাছা উপজেলার একটি থানা। ১৯৬১ সালে মুক্তাগাছা থানা প্রতিষ্ঠিত হয়। মুক্তাগাছা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম মুক্তাগাছা থানার আওতাধীন। পৌরসভা মুক্তাগাছা ইউনিয়নসমূহ: ১নং দুল্লা ২নং বড়গ্রাম ৩নং তারাটি ৪নং কুমারগাতা ৫নং বাঁশাটি ৬নং মানকোন ৭নং ঘোগা ৮নং দাওগাঁও ৯নং কাশিমপুর ১০নং খেরুয়াজানী মুক্তাগাছা উপজেলা ময়মনসিংহ জেলা "মুক্তাগাছা উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ২১ ডিসেম্বর ২০২০।  "ইউনিয়নসমূহ - মুক্তাগাছা উপজেলা"। muktagacha.mymensingh.gov.bd। জাতীয় তথ্য বাতায়ন। ২৬ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০২০।
আতোয়ার রহমান

আতোয়ার রহমান (১৫ মার্চ ১৯২৭–১২ ফেব্রুয়ারি ২০০২) ছিলেন একজন বাংলাদেশি সাহিত্যিক, গবেষক ও বহুভাষাবিদ। শিশুসাহিত্যে বিশেষ অবদানের জন্য তিনি ১৯৭০ সালে বাংলা একাডেমি পুরস্কার লাভ করেন। আতোয়ার রহমান ১৫ মার্চ ১৯২৭ সালে কুষ্টিয়ার রামকৃষ্ণপুর বাহিরচর গ্রামে জন্মগ্রহণ করেন। একাত্তর: নির্যাতনের কড়চা আমি মুক্তিযোদ্ধা ছিলাম শিশু শিক্ষা ও শিশুতোষ প্রবন্ধ সংগ্রহ বলয় হলদেপাতা মনীষীদের জীবন থেকে পাখির বাসা খাসা শিশুসাহিত্যের কতিপয় রথী ১৯৬২, ২০১৬: মহাবিপ্লবের বীর সিপাহী। প্রকাশ ভবন। ১৯৯২, ২০০৪: সূর্যবাদ। বাংলা একাডেমি, দিব্যপ্রকাশ। ২০১৭ (পুনঃসৃজন): ঘাসের বনে ছোট্ট কুটির (মূল: লরা ইঙ্গলস ওয়াইল্ডার)। চারুলিপি প্রকাশন। ক্যানটারবেরি উপাখ্যান বাংলা একাডেমির সাহিত্য পুরস্কার ১৯৭০ আতোয়ার রহমান ১২ ফেব্রুয়ারি ২০০২ সালে মৃত্যুবরণ করেন। লরা ইঙ্গলস ওয়াইল্ডার, আতোয়ার রহমান। ঘাসের বনে ছোট্ট কুটির।  "বাংলা একাডেমি সাহিত্য পুরস্কার"। ২৯ জানুয়ারি ২০২১। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২০।  টিউটোরিয়াল (৯ জুলাই ২০২০)। "বরেণ্য: আতোয়ার রহমান"। দৈনিক যুগান্তর। ২২ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২০।  আতোয়ার রহমান (১৯৯২)। একাত্তর: নির্যাতনের কড়চা। বাংলাদেশ: দি ইউনিভার্সিটি প্রেস লিমিটেড। পৃষ্ঠা ২১৬। আইএসবিএন 9789845061919।  আতোয়ার রহমান। আমি মুক্তিযোদ্ধা ছিলাম। বাংলাদেশ: নওরোজ কিতাবিস্তান।  প্রচ্ছদ: আবদুর রোউফ সরকার (২০০৩)। শিশু শিক্ষা ও শিশুতোষ প্রবন্ধ সংগ্রহ। ঢাকা: বাংলা একাডেমী। পৃষ্ঠা ১২৬।  "Atowar Rahman Books - আতোয়ার রহমান এর বই | Rokomari.com"। www.rokomari.com (ইংরেজি ভাষায়)। সংগ্রহের তারিখ ২০২১-১১-১৭।  রহমান, আতোয়ার (২০০৪)। সূর্যবাদ। ঢাকা: দিব্যপ্রকাশ। আইএসবিএন 984-483-157-1।  বাংলা একাডেমি ওয়েবসাইট বাংলা একাডেমির বিভিন্ন পুরস্কারপ্রাপ্ত লেখক তালিকা আর্কাইভইজে আর্কাইভকৃত ১১ আগস্ট ২০১৯ তারিখে
মঞ্জিমা মোহন

মঞ্জিমা মোহন (জন্ম: ১ মার্চ, ১৯৯৩) একজন ভারতীয় চলচ্চিত্র অভিনেত্রী, যিনি মূলত মালয়ালম, তামিল এবং তেলুগু চলচ্চিত্রে অভিনয় করে থাকেন। তিনি ১৯৯০-এর দশকের শেষের দিকে এবং ২০০০ এর দশকের গোড়ার দিকে শিশু শিল্পী হিসাবে তার কর্মজীবন শুরু করেছিলেন। অভিনেত্রী হিসেবে তার প্রথম চলচ্চিত্র নিভিন পৌলির বিপরীতে মালয়ালম ওরু ভাদাক্কান সেলফি এবং দ্বিতীয় চলচ্চিত্র তামিল অচ্ছম এনবাধু মাদামাইয়াদা, তিনি ৬৪তম ফিল্মফেয়ার পুরস্কার দক্ষিণ ২০১৭-এ শ্রেষ্ঠ নবাগতা অভিনেত্রীর পুরস্কার অর্জন করেছিলেন। মঞ্জিমা প্রবীণ চিত্রগ্রাহক বিপিন মোহন এবং নৃত্যশিল্পী কলমন্দলম গিরিজার মেয়ে। তিনি নির্মলা ভবন উচ্চ মাধ্যমিক বিদ্যালয়, তিরুবনন্তপুরম, কেরলে পড়াশোনা শেষ করার পরে বি.এস.সি. তামিলনাড়ুর চেন্নাইয়ের স্টেলা ম্যারিস কলেজ থেকে গণিতে ডিগ্রি অর্জন করেছিলেন। "Manjima mohan's birthday celebration plans"। m.behindwoods.com। ২১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০২০।  "64th Filmfare Awards South 2017: R Madhavan wins Best Actor, Suriya bags Critics Award"। India Today। ১১ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৭।  "Manjima is the new heroine for Simbu"। ১৪ মে ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ মে ২০১৫।  ইন্টারনেট মুভি ডেটাবেজে মঞ্জিমা মোহন (ইংরেজি)